Ła sevente lista ła detien tute łe entità che łe entra anca in parte in racuante de łe vàrie definision comuni de l'Eoropa, zeogràfega e pułìtega. L'asociasion de un Stato a una o pì organizasion de sorte pułìtega o econòmega internasionałe gavente sede inte l'Eoropa no ła marca nesesariamente che un Stato el sìpia zeografegamente eoropeo; parimenti, l'apartegnensa a organizasion sportive internasionałi , no ła ze ełemento signifegadivo a ła so partegnensa. No-ostante, ghe ze confuzion sora l'argomento. Premetesto tuto, drio de ła major parte dei criteri adotai inte ła leteratura zeogràfega, i Stati eoropei e/o in parte eoropei i ze inte el totałe 50: 43 partegnenti esclusivamente a ła rejon zeogràfega eoropea ; ła Rùsia par motivi stòreghi e culturałi, ła ze anca sta cuà considerada un paeze eoropeo, anca se transcontinentałe e gavendo ła major parte del so teritòrio in Azia. La Turchia el ze un stato transcontinentałe el cuało teritòrio el se slonga par ła major parte in Azia e in menor-parte in Eoropa. Par razon stòreghe e pułìteghe el Paeze el ze ligà al continente eoropeo, el ze menbro dal 1949 del Consejo d'Eoropa e candidà ufisalmente a l'aderimento a l'Union eoropea. El Kazakistan el ze anca sto cuà un Stato transcontinentałe; el ze considarà un Paeze aziàtego par zeografia dal zeoschema de łe Nasion Unie. El Paeze el se slarga da l'Azia sentrałe a l'Eoropa orientałe ciapando drento inte el so teritòrio el fiume Ural, che zeneralmente el ze defìnio cofà confin convensionałe intrà Azia e Eoropa. L'Armènia, ła Zeorzia e l'Azerbaijan, o sia i tre Paezi transcaucàzeghi, i ze considerai aziàteghi in òtega zeogràfega, catàndose in parte de fora del confin convensionałe intrà Eoropa e Azia. Anca ła Comision statìstega de łe Nasion Unie, inte el so zeoschema, ła vede l'Armènia, ła Zeorza e l'Azerbaijan cofà Paezi aziàteghi. Par razon stòreghe, pułìteghe, e culturałi sti trè Stati i ze ligai a l'Eoropa, i ze menbri del Consejo d'Eoropa, inte el cuało i ghe ze entrai parte inte el 1999 e inte el 2001 e i entra inte ła pułìtega de visinà da parte de l'Union eoropea traverso el Partenarià orientałe. Cipro el partegnee zeografegamente a l'Azia, ma culturalmente a l'Eoropa. El ze menbro del Consejo d'Eoropa e de l'Union eoropea. Inte el sevente lista no i ze includesti i Paezi che i ga un reconosimento ufisałe limità. Lista detegnente Stati considarai eoropei par razon zeogràfeghe, stòreghe, culturałi e pułìteghe: In coa a ła lista i ze reportai: i teritori eoropei che no i gode de indipendensa, ma i partégne a altri Stati, o sia: i Teritori Britàneghi d'Oltremare eoropei e łe dipendense de ła Corona Britànega eoropee; łe nasion costitutive zeografegamente americane del Regno de Danemarca e del Regno dei Paezi Bazi; i Stati de reconosimento limità, o sia che i ga declarà uniłateralmente ła so indipendensa e che no i ga otegnesto un total reconosimento de liveło internasionałe . Cuazi tuti i Paezi eoropei indipendenti i fa parte del Consejo d'Eoropa, a parte de ła Biełorùsia e ła sità del Vàtegan. Tuti i Paezi eoropei i fa parte de l'Organizasion de łe Nasion Unie, co l'ecesion de ła sità del Vategan. La paroła ła ze a de łe volte doparada, in magnera inpròpia, cofà scursamento par Union eoropea , che ła detien drento solché 27 Stati al posto dei 50 zeogràfeghi.